Efter en dag i går med amputerede nyheder fra DR Nordjylland, er der nu igen mulighed for at lytte til regionale nyheder på P4 for fuld styrke. Sammen med resten af det strejkende DR, genoptog medarbejderne i dag arbejdet. - Formålet med strejken var kun at vise vores vrede og sympati med de medarbejdere, der skal afskediges. Vi er ikke så naive at tro, at vi kan strejke os til noget som helst, siger talsmand for de strejkende, Søren Nielsen til TV2/Nord Senere i dag holder de faglige organisationer i DR møde i DR Byen for at diskutere den aktuelle situation i DR. Mødet er aftalt med ledelsen og må ikke gå ud over programmerne.

Referat:
Klokken ni i morges genoptog de journalistiske medarbejdere på P4 Nordjylland arbejdet.